यह कहानी वास्तविक घटनाओं पर आधारित है, इसके पात्र काल्पनिक हैं
और नाही किसी वास्तविक व्यक्ति को बदनाम करने का इरादा है।
हैलो, शीला, कैसी हो? मैं ठीक नहीं हूँ। मैं थक गया हूँ। मैं तनाव में हूँ...
हावेलांज की कहानी सुनाना बहुत ज़्यादा मुश्किल होता जा रहा है।
समझ रही हो न? हाँ, बिल्कुल। इसलिए इसके लिए ज़्यादा पैसे चाहिए।
तनख्वाह बढ़ाओ, ठीक है?
मुझे नहीं पता। तुम्हारा काम है। मेरी समस्या नहीं है।
तुम्हें जिससे बात करनी है करो, ठीक है?
बर्लिन चुनाव से एक मिनट पहले
मैं गया भाड़ में।
ठीक है, तो जब तक हम इस मामले से निपटते हैं,
मैं आपको बताता हूँ कि हम यहाँ पहुँचे कैसे।
जी हाँ। मैं ब्राज़ील की राष्ट्रीय टीम से
इस्तीफ़े की घोषणा करने आया हूँ। यह मेरा आखिरी फ़ैसला है।
ज़ोआओ के लिए दुनिया के सर्वश्रेष्ठ खिलाड़ी का इस्तीफ़ा एक मुसीबत थी।
पर वह जल्द समझ गया कि उसका फ़ायदा कैसे उठाया जाए।
तुम्हारा करियर खत्म नहीं हुआ, एडसन।
अब तुम्हारे पास मेरी तरह एक मकसद का समर्थन करने का मौका है।
जर्मनी में तुम्हारा साथ चाहिए।
ठीक है, हावेलांज। पर यह मेरे हाथ में नहीं है। मेरे एजेंट बैतो से बात कर लो।
सब ठीक हो जाएगा।
अफ़्रीका के दौरे के बाद और कई दौरे हुए।
जान, मेरा प्लेन देर से पहुँचा।
मेरे साथ जो किया सो किया, पर अब विक्टोरिया को दुखी कर रहे हो।
-शायद शादी में पहुँचते ही नहीं। -शांत हो जाओ।
हमेशा की तरह, कास्टर कानून से उलझ गया था।
इस बार मदद नहीं कर सकता, कास्टर ।
योर ऑनर, यह बहुत ज़रूरी काम है। हम फ़ीफ़ा के चुनाव की बात कर रहे हैं।
तुम देश से बाहर नहीं जा सकते।
चूँकि तुम नहीं जा सकते, मेरे लिए सीबीडी का खयाल रखना।
और कोई गड़बड़ मत करना।
चिंता मत करो, मरी। मैं तुम्हारा सिपाही हूँ।
हावेलांज के लिए एक और खेल दाँव पर लगा है, वह है उसकी शादी।
जान, मैं सब समझता हूँ, ठीक है? पता है मैंने तुम्हें निराश किया है।
मैं तुम्हारे बिना यहाँ नहीं पहुँच पाता। मुझे अपने साथ तुम्हारी ज़रूरत है।
अब मुझे छोड़कर मत जाओ। मैं जीत के करीब हूँ।
बस 20 दिन और, फिर हम कभी अलग नहीं रहेंगे।
जान, तुम्हारे संग्रह में कौन सा स्नो ग्लोब नहीं है?
जर्मनी का या स्पेन का?
-तुम्हारा सफ़र अच्छा रहे। और शुभकामनाएँ! -बिल्कुल।
और इसमें कोई शक नहीं कि उसे इसकी ज़रूरत है।
प्रेसिडेंट :करप्शन गेम
बर्लिन फ़ीफ़ा के चुनाव में 25 दिन बाकी
शीत युद्ध के चरम पर, ज़ोआओ एक बँटे हुए बर्लिन में पहुँचा।
एक तरफ़ कम्युनिस्ट बर्लिन था। दूसरी तरफ़, पश्चिमी बर्लिन,
जहाँ कोका-कोला बिकता है, और विश्व कप होने वाला था।
ज़ोआओ के पास गलती की कोई गुंजाइश नहीं थी।
उसने अफ़्रीका से कई वोट हासिल कर लिए थे, पर अब भी वोट कम थे।
वह हारकर लौटने को भी तैयार नहीं था,
वरना उसे ब्राज़ीलियाई फ़ौज के तलवे चाटते रहना पड़ता।
अर्नेस्टो गीसेल - सामूहिक हत्यारा नाराज़ कार्यकर्ताओं को मौत के घाट उतारा
इसलिए उसके लिए जीतना ज़रूरी था...
माफ़ कीजिएगा।
फ़ीफ़ा के चुनाव।
हम अपने महान वतन की बात कर रहे हैं। बात समझ रहे हो न?
पूरे लैटिन अमेरिका को एकजुट करने की।
वादा करता हूँ मैं अर्जेंटीना में एक यादगार विश्व कप करवाऊँगा।
ऑल्डो पोरुआ अर्जेंटेनियन फुटबॉल एसोसिएशन
आप सोच भी नहीं सकते कि जनरल पेरोन विश्व कप को लेकर कितने उत्साहित हैं।
मैं इसके बारे में सोचूँगा। लेकिन मैं शायद आखिरी पल तक अपना वोट तय नहीं करूँगा।
माफ़ कीजिए।
अर्जेंटीना वालों को कुछ करने के लिए मनाना ज़ोआओ के लिए कठिन काम है।
खैर, वापस वोटों की गिनती पर आते हैं।
ज़ोआओ : 29 - अनिर्णीत : 4 - राउस : 34
तो अभी हालात ये हैं।
टेस्सेमा!
हावेलांज, मेरे दोस्त।
मैं तुम्हारे साथ हूँ, जो मदद चाहिए हो। मेरी प्रतिष्ठा भी दाँव पर है।
हमारी कोशिशें ज़ाया नहीं होंगी, दोस्त।
बस चार अनिर्णितों को मनाना है और राउस के एक वोटर को साथ मिलाना है,
फिर हम उसे हराकर यह चुनाव जीत जाएँगे।
वह उनमें से एक है।
किटाना ओए जापानी फुटबॉल एसोसिएशन
हमें किसी तरह उस आदमी को उसके देश में फुटबॉल संभालने के लिए मनाना होगा।
-और हम यह कर सकते हैं, यार! -किसी और को मनाना है, ज़ोआओ?
माइकल लैंड ऑस्ट्रेलियन फुटबॉल फेडरेशन - घरेलू व्यक्ति
जैसे ऑस्ट्रेलियन पेले के फ़ैन हैं। पर हम यह नहीं भूल सकते
-कि वह देश अब भी एक ब्रिटिश कॉलोनी ही है। -हाँ, सही कहा।
-आशांति! -हाँ! आशांति, हेटियन।
वह बस इतना चाहता है कि उन स्टेडियम की मरम्मत हो जाए जो तूफ़ान में तबाह हो गए थे।
ज़ाक आशांति हेटियन फुटबॉल फेडरेशन
अगर उन्हें मना लें, तो हम जीत सकते हैं।
यह आसान नहीं है, लेकिन हम सही रास्ते पर हैं।
हावेलांज!
तुम्हारी जीत की सारी तैयारी हो गई?
-बस पाँच वोटों की कमी है। -मेरा मतलब विश्व कप से था, हावेलांज।
-विश्व कप पर ध्यान दो! -बेशक, आप निश्चिंत रहिए,
टेक्सीरा और मैंने सब संभाल रखा है, है न?
लगता है कि तुम यहाँ छुट्टी मनाने आए हो? अपनी नज़र उस समिति पर रखो, समझे?
ठीक है।
-जाओ। -अभी?
हाँ, अभी। जाओ!
बचपन में मुझे अपने पापा के साथ ताश खेलना बहुत पसंद था।
उन्होंने मुझे पोकर सिखाया।
मैंने तुम्हें विरासत में मिलने वाली संपत्ति के बारे में छानबीन की...
लरिस्सा वकील और नारीवादी
क्या तुम्हारे पापा ने कभी बारबोज़ा एलसीसी नाम की कंपनी के बारे में कुछ बताया था?
बस एक वही संपत्ति उनके नाम पर है। पर न किसी दफ़्तर का पता है, न कुछ।
देखो, वह अपना दिमागी संतुलन खो चुके थे।
अगर कुछ भी कीमती था, तो वह उसे जुए में उड़ा चुके होंगे।
लेकिन उन्होंने मरने से पहले एक अजीब बात का जिक्र किया था।
उसके बारे में छानबीन कर सकती हो।
-क्या तुम डांस करना चाहोगी? -माफ़ करना।
वकील दोस्त ने ऐसे सवाल पूछे जिनका जवाब इसाबेल के पास नहीं था। क्या गड़बड़ है।
फ़िलहाल, जर्मनी वापस चलते हैं,
ताकि मैं आपका परिचय कुछ अहम लोगों से करवा सकूँ।
किसी खिलाड़ी के पैर मत पकड़ो। और, लीना, जब भी तुम्हें
कोई ज़बरदस्त आइडिया आए, भाई को बता देना ताकि वह उसे पेश कर सके।
यहाँ किसी को किसी औरत की बातें नहीं सुननी। बस मुस्कुराओ। और अपने बाल ठीक करो!
होर्स्ट, लीना और एडी डासलर एडिडास - संस्थापक और वारिस
ज़ोरदार स्वागत कीजिए नीदरलैंड की टीम का!
पेले के रिटायर होने के बाद, एक नया "दुनिया का सर्वश्रेष्ठ खिलाड़ी" सामने आया।
योहान क्रायुफ़ - नीदरलैंड की टीम का सितारा पूमा का नया वैश्विक चेहरा
और सर्वश्रेष्ठ खिलाड़ी योहान क्रायुफ़!
पर...
मेरे साथ आओ।
...एडिडास उन्हें अपने जूते पहनने के लिए मना नहीं पाया था।
और उन्होंने उसे छिपाने की हर मुमकिन कोशिश की।
सम्माननीय डासलर परिवार के बिना फ़ीफ़ा कहाँ होता?
फ़िलहाल, पूमा-एडिडास युद्ध को भूल जाइए, और ज़रूरी बात पर ध्यान लगाइए...
हम एक ज़बरदस्त चुनाव की बात करने आए हैं।
यह हो रहा है, चाहे हम चाहें या न चाहें, वे हमारे और उसके बीच चुनाव करेंगे।
चूँकि अब अफ्रीकी भी वोट करेंगे, हमारा नियंत्रण खतरे में है।
मैंने फ़ीफ़ा के नियमों को पढ़ा, और कुछ ऐसा मिला है जो हमारे काम आ सकता है।
तो काम पर लग जाओ। पर अभी मुझसे बात करना बंद करो।
पेले को फुटबॉल की जर्सी की कमी महसूस हो रही है, हावेलांज।
लगा था कि समय के साथ यह आसान हो जाएगा, पर...
एडसन, नया खेल शुरू ही हुआ है। यह मेरा वादा है।
बस पहले मेरी मदद कर दो।
अफ़्रीका में अपने कैंपेन के बाद, हावेलांज जान गया था
कि अगर पेले साथ हो, रिटायरमेंट के बाद भी, तो वह हमेशा सुर्खियों में रहेगा।
फुटबॉल दुनिया का सबसे बड़ा खेल है,
और हम तथाकथित प्रगति से उसकी हिफ़ाज़त करेंगे।
आधुनिकता कहती है...
मैं याद दिला दूँ कि अगले कुछ दिनों में
फ़ीफ़ा का एक असली चुनाव होगा दो बेहद अलग उम्मीदवारों के बीच,
फुटबॉल के लिए जिनका नज़रिया बिल्कुल अलग है।
यहाँ मेरे साथ है "किंग पेले,"
और मेरे प्यारे दोस्त टेस्सेमा। आइए।
और हम तब तक फ़ीफ़ा को एक परिवार के रूप में नहीं देख सकते...
जल्दी करो!
जब तक वह वास्तव में हम सभी का प्रतिनिधित्व नहीं करता।
और मेरे खयाल से, मिलकर...
यहाँ मौजूद लोगों के पास ताकत है...
अपने वोटों से फ़ीफ़ा को बदलने की! लोकतांत्रिक रूप से!
और लोकतांत्रिक ढंग से, जैसा मैं...
कमीने!
तो मिस्टर हावेलांज नाचते भी अच्छा हैं।
पक्का लैटिनो अंदाज़ है। बहुत जोश है।
चुनाव जीतने के लिए पता होना चाहिए कि आगे कैसे बढ़ना है।
जंग छिड़ गई थी। पहली बार,
यूरोपीय बाकी दुनिया से डर रहे थे।
एक तरफ़ है लाल रंग का बैलट, जो अंग्रेज़ उपनिवेशवादियों के लिए था,
जो 15 साल से फ़ीफ़ा चला रहे थे।
दूसरी तरफ़ है हरे रंग का बैलट, जो इस अजीब ब्राज़ीलियाई का है
जो फुटबॉल को एक साम्राज्य में बदलना चाहता है।
चुनाव में 22 दिन बाकी
ज़ोआओ का सारा ध्यान चुनाव पर था। पर पेले के अभिनय करियर की शुरुआत के साथ,
विश्व कप में ब्राज़ील की शुरुआत खराब रही।
ब्राज़ील: 0 - युगोस्लाविया: 0
यह लीजिए, दोस्तो। 1974 के विश्व कप का पहला मैच
और ब्राज़ील की टीम टाई के साथ लौट रही है।
इस टाई का एक अपराधी है। पेले, वह कमीना।
और तुम्हारी भी गलती है, हावेलांज। जबसे तुम उसे अफ़्रीका ले गए,
वह बिल्कुल बदल गया।
ध्यान से सुनो।
यह जीत ज़िंदगी और मौत का सवाल है, समझे तुम?
इसीलिए तो हम यहाँ आए हैं न? जीतने के लिए।
-और उम्मीद काफ़ी है... -रहने दो, हावेलांज। बातें मत बनाओ।
हम उम्मीदों पर भरोसा नहीं करते। लो। यह लो।
हमारी टीम को जितने गोल चाहिए, उतने खरीदने के लिए ये रहे पैसे।
लेकिन गोल बिकाऊ नहीं होते...
इसाबेल, तुम्हें इतना समय क्यों लगा? फ़ोन बार-बार व्यस्त आ रहा था।
मैंने फ़ोन हटाकर रख दिया था।
-बहुत फ़ोन आते हैं। -ठीक है। कोई बात नहीं।
जानकर अच्छा लगा कि तुम सुरक्षित हो।
-बाद में फोन करूँगा, ठीक? -ठीक है।
तुमसे प्यार है।
-कास्टर। -यहाँ जितनी गड़बड़ है,
बंगू ज़्यादा व्यवस्थित है।
विक्टोरिया और इसाबेल पर नज़र रखना। सेना अंदर आ रही है।
-क्या मतलब? -तुम्हें उनकी हिफ़ाज़त करनी होगी।
उनके साथ रहो, प्लीज़!
बस इसी की कमी थी। कास्टर दे आंद्रादे मुझ पर नज़र रखेगा।
-गाड़ी रोको। -अभी हम बहुत दूर हैं।
मैं यहीं उतरूँगी।
ठीक है।
तुम यहाँ कैसे, इसाबेल?
पता नहीं क्या हो रहा है। मैं अपना घर, अपना पति, अपनी बेटी
कुछ बर्दाश्त नहीं कर पा रही। चर्च भी नहीं। पता नहीं मुझे क्या हो रहा है।
बहुत-बहुत शुक्रिया। अगर ज़रूरत हुई तो मैं तुम्हें फ़ोन करूँगी।
चुनाव में 16 दिन बाकी
यहाँ आने के लिए शुक्रिया, मिस्टर किटाना।
आप जानते हैं आपके जैसे फेडरेशन फ़ीफ़ा के लिए कितने महत्वपूर्ण हैं।
कोरिया एक बहुत ही महत्वपूर्ण देश है, फ़ीफ़ा का एक अहम भागीदार है।
-इनका मतलब है जापान। -हाँ, जापान। माफ़ करना।
मैं चाहता हूँ कि मेरा देश अगले विश्व कप की मेज़बानी करे।
हमारे पास बड़ी कंपनियाँ हैं जो निवेश करने को तैयार हैं...
यह नामुमकिन है। वह विश्व कप सालों पहले अर्जेंटीना में तय हो चुका है।
तय करने के बाद मैं उनसे वह छीन नहीं सकता।
-वह शर्मनाक होगा। -आपकी अपनी प्राथमिकताएँ हैं। और मेरी भी।
ऐसा कभी नहीं हुआ। यह गधा क्या कर रहा है?
मेरे लोगो में तीन धारियाँ हैं, उसने एक हटा दी!
-उसे मैच से बाहर निकालो! कुछ करो! -शांत हो जाइए, पापा।
याद है मैंने आपसे कहा था कि मैं आपको डासलर परिवार के झगड़ों के किस्से सुनाऊँगा?
आर्मिन डासलर पूमा का वारिस - एडी का भतीजा
अच्छा। तो चलिए एडिडास और पूमा की कहानी पर वापस आते हैं।
आपका परिचय करवाना चाहूँगा एडी और रूडोल्फ़ डासलर से।
जिन्होंने परिवार की परंपरा के अनुसार खिलाड़ियों के जूतों की कंपनी शुरू की,
हालाँकि उनमें पहले से मतभेद थे।
उन्हें पहला बड़ा ब्रेक मिला जब उन्होंने
ब्रांड के लिए 1936 ओलंपिक्स में जेसी ओवन्स को साइन किया।
जिसमें हमारे प्यारे ज़ोआओ ने भी हिस्सा लिया था।
जब द्वितीय विश्व युद्ध शुरू हुआ, रूडोल्फ़ नाज़ियों से लड़ने के लिए चला गया,
जबकि एडी काम और यहूदियों की मदद करता रहा। कम से कम वह तो यही दावा करता है।
बात यह है कि वे हमेशा-हमेशा से एक-दूसरे से नफ़रत करते थे।
युद्ध के बाद, उन्होंने कभी एक साथ काम नहीं किया।
एडी ने एडिडास और रूडोल्फ़ ने पूमा की स्थापना की। दोनों के अपने-अपने वारिस थे।
एडी के पास थे होर्स्ट और लीना।
रूडोल्फ़ के साथ था आर्मिन।
और ज़ाहिर है, नफ़रत भी विरासत में मिली थी।
इसके बारे में सोचना भी मत!
सज्जनो, सब ठीक है न?
नहीं। आप देख नहीं रहे कि क्या हो रहा है?
-ऐसा होने कैसे दिया? -क्या मतलब?
क्रायुफ़ ने अपनी शर्ट से एक धारी हटा दी। और शॉर्ट्स से भी।
वह मेरे ब्रांड को नुकसान पहुँचा रहा है। उसे एक ज़बरदस्त सज़ा मिलनी चाहिए!
एडी, मेरे दोस्त, मैं एक खेल संगठन चलाता हूँ।
मैं किसी एक ब्रांड की तरफ़दारी नहीं कर सकता।
-गुस्सा मत हो। -आपको जो ठीक लगे कीजिए।
बस याद रखिए कि एडिडास फ़ीफ़ा का मुख्य प्रायोजक है।
बिल्कुल।
माफ़ कीजिएगा।
ये लोग कारोबार के नज़रिए से नहीं सोचते। आपको सही अहमियत नहीं दी जा रही है।
ज़ोआओ, मैं किटाना से बात कर रहा था, और वह राउस के मामले में सोच ही रहा है।
उसने 1978 विश्व कप जापान में करने को कहा और राउस ने मना कर दिया। यह पागलपन है।
लेकिन यह आदमी अड़ा हुआ है।
पता है विक्टोरिया के बचपन में सबसे अच्छी सलाह क्या मिली थी?
-क्या? -कभी न मत कहो।
कहो, "बाद में," "थोड़ी देर में," "फिर कभी।" समझे?
किटाना के साथ मेरी मीटिंग तय करो। मुझे पता है उसे कैसे मनाना है।
एक और बीयर, प्लीज़।
मैं तुम्हें जानता हूँ।
उम्मीद है तुम नाराज़ नहीं हो।
-क्या चाहिए? -मिलकर अच्छा लगा, ज़ोआओ।
मैं अभी व्यस्त हूँ।
मेरे भाई ने कहा, "यह उसका आखिरी एहसान है," ठीक?
चुनाव में 14 दिन बाकी
उस गधे से कहो मेरे बताए खिलाड़ियों को खिलाए।
पूछो कि क्या मैं उसका स्ट्राइकर भी बन जाऊँ।
-क्या आप खेलने जा रहे हैं, सर? -क्या?
-क्या आप खेलने जा रहे हैं? -तुम पागल हो क्या? जाओ!
-ज़ोआओ, मिस्टर किटाना आए हैं। -मिस्टर किटाना।
मुझे 1978 का विश्व कप चाहिए।
वह आपके लिए सही नहीं रहेगा। राष्ट्रीय टीम तैयार करने से पहले
विश्व कप करवाना एक मौका ज़ाया करने जैसा होगा।
अगर आपका फेडरेशन अभी काम करना शुरू करे,
तो कुछ दशकों में एक प्रतिस्पर्धी टीम तैयार हो सकती है।
तब विश्व कप में निवेश करना कारगर होगा।
पर अभी हम यह कर सकते हैं
कि जापानी लोगों में फुटबॉल के लिए जोश जगाना शुरू कर दें।
मैं अपने फ़ीफ़ा में, यूथ वर्ल्ड चैंपियनशिप का प्रचार करूँगा।
हम वह जापान में भी कर सकते हैं। 1979 में।
कम निवेश, वही प्रचार। दुनिया की निगाहें जापान पर टिकी होंगी।
फ़ुटबॉल ज़ोर पकड़ने लगेगा, मिस्टर किटाना।
और कौन जाने, शायद आप मेज़बानी कर सकें...
2002 में?
ज़ोआओ : 30 - अनिर्णीत : 3 - राउस : 34
क्या मतलब कि "घर पर नहीं है"? विक्टोरिया भी नहीं है?
उससे कहो कि मुझे फ़ोन करे, और घर पर ही रहे।
वह वोटों, राष्ट्रीय टीम और अपने परिवार को लेकर परेशान है।
इस बीच, ब्राज़ील में, इसाबेल एक बार फिर वह सब करने की खुशी महसूस करने वाली है
जिनके बारे में वह भूल ही गई थी।
पता नहीं जॉन-मरी और तुम क्या सोच रहे हो।
-मुझे बॉडीगार्ड की क्या ज़रूरत है? -कोई बड़ी बात नहीं, बस सावधानी के लिए।
-शुक्रिया, विक्टर। -कोई बात नहीं।
मुझे कहाँ ले जा रहे हो?
प्लीज़।
-पत्ते अच्छे हैं! -कास्टर?
ए! क्या हाल है?
हैलो, तुम इसाबेल हो? मेरा नाम अमोरा है। तुमसे मिलकर अच्छा लगा।
अमोरा डायमांटे अभिनेत्री - भविष्य की कांग्रेसवुमन
पोकर खेलती हो?
मुझे खेले हुए काफ़ी समय हो गया है। शायद मेरी किस्मत ने साथ छोड़ दिया।
किस्मत? चिंता मत करो। किस्मत तुम्हारे साथ है।
एक और राउंड?
डेर वॉल्ड होटल
सात दिन हो गए हैं और हमारे पास अभी भी कुछ नहीं है।
-मुझे यह जीतना है। -अर्जेंटीना के बारे में भूल जाते हैं।
सुना है 1978 के विश्व कप के लिए ज़्यादा पूँजी की पेशकश की है,
इसलिए वह उन्हें वोट देगा।
सीएएफ़ के सदस्य आ रहे हैं। मैंने आशांति से फिर से बात की,
अब भी तबाह हुए स्टेडियमों की मरम्मत में फ़ीफ़ा से मदद की उम्मीद है।
दोस्त, हमने जो कुछ भी किया है, उसके बाद हमें ये वोट लेने ही होंगे। चाहे जो हो जाए।
आओ।
राउस।
ज़रा यह पढ़ दोगे? मेरे पास चश्मा नहीं है।
साले सोवियत वाले चिली का बदला ले रहे हैं। देखो।
कम्युनिस्ट चीन को फ़ीफ़ा में शामिल करने के लिए वोट करने का प्रस्ताव रख रहे हैं।
-नियम इसकी इजाज़त देते हैं। -और कम्युनिस्ट नहीं।
सोवियत ही काफ़ी हैं। इससे निपटो।
-ज़रूर। -अभी!
देखिए, मुझे नहीं लगता कि यह आदमी चुनाव जीतने के काबिल है।
आपको उम्मीदवार होना चाहिए, उसे नहीं। आप सारा काम करते हैं।
राल्फ़ लिविंगस्टन स्विस फुटबॉल एसोसिएशन, केसर का चचेरा भाई
अगर पूर्वी जर्मनी का वोट चाहिए...
बहुत ज़रूरी है कि फ़ीफ़ा में चीन को शामिल करने के लिए वोट करें।
कम्युनिस्ट एक गुट हैं।
हावेलांज
इस वक्त, चुनाव में हारने वाला ज़ाहिर है। पर, जैसा कि हम जानते हैं, ज़ोआओ को
किसी वोट की नैतिकता की परवाह नहीं।
फुटबॉल और राजनीति हमेशा साथ-साथ चले हैं।
जहाँ तक मेरी बात है, शीला ने पैसे न बढ़वाए तो शायद मैं यह प्रोजेक्ट छोड़ दूँगा।
ज़रा देख लूँ...
खैर... मैं थोड़ा और इंतज़ार कर सकता हूँ।
-चीनियों को फुटबॉल कब से पसंद आने लगा? -नहीं है। यह बस शक्ति का प्रदर्शन है।
मैंने चीन को वोट दिया, तो मुझे पूर्वी जर्मनी का वोट मिल जाएगा।
जो राउस का वोट था।
नहीं, ज़ोआओ, तुम्हारा देश कम्युनिस्टों को वोट देने की इजाज़त नहीं देगा।
-उनके संबंध अच्छे नहीं हैं। -दोस्त, सब मेरे हिसाब से नहीं हो सकता।
-मिस फ़े! सुनिए, मिस फ़े। -जी, मिस्टर...
ज़ाक आशांति, हेटी से। सुनिए, मुझे मिस्टर राउस से मिलना है।
आपने तूफ़ान के बारे में पत्र भेजा था... मुझे बहुत अफ़सोस है।
मिस्टर राउस अभी आपसे नहीं मिल सकते। वह बेहद व्यस्त हैं।
व्यस्त हैं? मैं समझता हूँ। पर मिस्टर राउस...
माफ़ कीजिए। मैं मदद नहीं कर सकती।
हावेलांज एकदम तैयार था। और एक शातिर शार्क की तरह,
वह पानी में खून की गंध पकड़ सकता था।
तुम शायद इकलौते ब्राज़ीलियाई हो जो मुस्कुराता नहीं है।
जब मेरे लिए काम करोगी, मुस्कुराते हुए भी देखोगी।
-अब तक किसने वोट नहीं दिया? -ब्राज़ील।
मिस्टर हावेलांज, चीन को शामिल करने पर आपका वोट...
किसी को खबर किए बिना,
ज़ोआओ ने जर्मन वोट को पलटने की दिशा में एक कदम उठाया...
समर्थन।
फ़ीफ़ा में चीन के शामिल होने का समर्थन करके।
ज़ोआओ : 31 - अनिर्णीत : 3 - राउस : 33
-कैसी हो? -हैलो।
-यहाँ तक का रास्ता कैसा था? -ठीक था।
-फ़ौज वाले नज़र... -हैलो, मेरी रानी। बहुत हो गया।
-चलो मज़े करें? -चलो, चलें।
बहुत-बहुत शुक्रिया।
सिवोका, मेरे लिए यह संभाल लोगी? मैं अभी आती हूँ।
-ज़रा आराम से, यार... -छोड़ो मुझे! अपने हाथ दूर रखो!
छोड़ो! तुम्हें नहीं पता कि मैं कौन हूँ, और जानना भी नहीं चाहोगे।
शाबाश! मुझे ऐसी ही औरतें पसंद हैं, तेज़-तर्रार!
अरे, शांत हो जाओ। क्या बकवास है?
अरे, कास्टर! तुम्हें जल्द ही इस कसीनो को कानूनी मान्यता दिलवानी होगी।
उन्हें पैसे चाहिए। हमने एक सौदा किया है, 20 हज़ार डॉलर, और मेरी 20 प्रतिशत फ़ीस।
-मैं इस झाँसे में नहीं आऊँगा, मज़ोला। -मानना है तो मानो।
तो जज से कह दो, "सौदा पक्का।" बस एक दिक्कत है।
पैसा कसीनो की तिजोरी में है, उसे खोलना पड़ेगा।
उन्हें अभी पैसा चाहिए।
अंदर जाने में बहुत समय लगेगा। और कहीं पैसा रखा है?
-सिवोका... तुम्हें पता है क्या करना है। -मैं संभाल लूँगा, बॉस।
-लेकिन क्या यह कानूनी है? -वह तो होगा ही न?
मतलब, तुम्हें नहीं लगता कि अगर कोई किसी संस्थान को छोड़े,
तो जुर्माना लगना चाहिए?
हम सीएएफ़ पर जुर्माना नहीं लगा रहे हैं। पर अगर वे वोट का अधिकार चाहते हैं,
तो उन्हें भुगतान करना होगा।
यह एक नए नियम से ज़्यादा है। यह एक सज़ा जैसा लग रहा है।
सज़ा! वह तो बस भगवान देता है। अब, जाओ और यह नियम लिखो।
पर शुक्रवार से पहले उसे बुलेटिन में प्रकाशित मत करना।
-लेकिन चुनाव तो सोमवार को है। -बिल्कुल।
फ़े, मैंने देखा कि एक दिन मेरा जापानी दोस्त, किटाना
तुम्हें ही देखे जा रहा था।
तुम्हें अपनी अदाएँ इस्तेमाल करके उसे फ़ीफ़ा में हमारी भूमिका समझानी चाहिए
और उसके दिमाग से 1978 के विश्व कप की मेज़बानी का भूत उतार देना चाहिए।
उसे खुश करने के लिए साकी की एक बोतल खरीदूँ क्या? यह कर सकती हूँ।
पर उम्मीद करती हूँ आप वह नहीं कह रहे जो मेरे खयाल से आप कह रहे हैं।
यह मुश्किल होगा। सब खुद ही करना पड़ रहा है।
हाँ।
-ज़ोआओ! -मैं यहाँ हूँ!
चुनाव में 6 दिन बाकी
-मेरे पास दो खबरें हैं। -ठीक है।
एक खबर बुरी है, और दूसरी बदतर है।
बुरी खबर है कि चीन वाले मामले में हमने एक बात पर ध्यान नहीं दिया।
युद्ध के दौरान चीनियों ने मेरे पिता को मारा था!
ज़ोआओ : 30 - अनिर्णीत : 3 - राइस : 34
और बदतर खबर?
कोई मेरे पास एक जानकारी लेकर आया। मेरे खयाल से वह कोई जासूस था।
"कोई भी फेडरेशन जो खुद को फ़ीफ़ा से अलग करता है और फिर वापस आता है,
"उस पर अध्यक्ष पद के लिए वोट करने का अधिकार वापस पाने के लिए
"दो हज़ार डॉलर का जुर्माना लगाया जाएगा।" कमीने!
तो हमें 32 हज़ार डॉलर चाहिए?
और वोट करने के लिए पंजीकरण करने की आखिरी तारीख सोमवार दोपहर है।
ज़ोआओ के लिए वोट : 14 सीएएफ़ के रुके हुए वोट : 16
राउस के लिए वोट : 34 अनिर्णीत : 3
ये तो ज़रूरत से आधे ही हैं। हम क्या करें? बैंक बंद हैं।
अब मैं आपसे क्या कहूँ? अंत में बात पैसों पर ही आकर रुकती है।
समझे न? जैसे मेरी तनख्वाह बढ़ाना, ज़ोआओ की नई समस्या, और इसाबेल।
जिसे जुए की लत लग गई है और पैसों के चक्कर में बुरी तरह फँस गई है।
बड़े दाँव लगाओ। तो ज़्यादा मुनाफ़ा मिलेगा।
-तुम पोकर में माहिर हो, मेरी रानी। -पर मेरे पास पैसे नहीं हैं।
तुम्हारे पति के पास तो होंगे।
-ए! हटो मेरे सामने से! -ए!
सीबीडी
हैलो? क्या मदद कर सकती हूँ, मिसेज़ इसाबेल? हाँ, मैं आपको सुन पा रही हूँ।
नहीं, आपके पति ने यहाँ पैसे नहीं छोड़े। आपके लिए भी नहीं छोड़े?
वेसब्रा
-बताया नहीं कि हम यहाँ पैसे नहीं रखते? -कितना मुश्किल है।
क्या मैं अपने पति को फ़ोन करके आपको समझाने को कहूँ?
वह नाराज़ तो ज़रूर होंगे, पर मुझ पर नहीं।
बारबोज़ा एलसीसी
क्या तुम्हारे पापा ने कभी बारबोज़ा एलसीसी नाम की कंपनी के बारे में कुछ बताया था?
जान, सुनो।
मुझे सीबीडी की तिजोरी से पैसे चाहिए।
क्या मतलब? कौन से पैसे? मुझे पता है...
बाद में समझाऊँगा। हमारा भविष्य दाँव पर है। जैसा मैं कहता हूँ वैसा ही करो।
मेरी दराज़ में, तुम्हें तिजोरी की चाबी की एक प्रति मिलेगी।
सीबीडी जाओ, पैसे लो, सेड्रिक को दो और वह उन्हें यहाँ ले आएगा।
वह कल सुबह सात बजे बर्लिन के लिए उड़ान भरेगा।
साढ़े छह बजे जब शिफ़्ट बदलेगी, तब वहाँ जाना।
तब पेरेरा का काम शुरू होगा। सेड्रिक को साथ ले जाना।
इसाबेल, सच में उन्हें मेरी मदद चाहिए? यकीन नहीं होता।
-तुम उसके पसंदीदा भाई हो। -मैं उसका इकलौता भाई हूँ।
सब कुछ तुम पर निर्भर है, ठीक है?
-चार। -एक।
नहीं!
ज़रा बताओगे कि वे 20 हज़ार डॉलर कहाँ हैं
जो सीबीडी की तिजोरी में थे?
मैंने उनसे जज को रिश्वत दी थी।
ज़ोआओ को वे पैसे चाहिए। कुछ पैसों का इंतज़ाम कर लिया।
-बाकी का क्या करेंगे? -चिंता न करो, इंतज़ाम कर लेंगे...
पोकर में जीतकर।
अगर बड़े खिलाड़ियों को ले आएँ, तो एक ही रात में कमा सकते हैं।
और ज़ोआओ का भविष्य दाँव पर लगा दूँ? नहीं!
यहीं तो तुम गलत हो। पोकर मौके का खेल नहीं है, दिमाग का है।
और तुम अक्लमंद हो। हमें बस एक जगह चाहिए।
कोई साफ़-सुथरी जगह जहाँ किसी को शक न हो कि वहाँ जुआ खेला जा रहा है...
-सीबीडी मुख्यालय। -पागल हो गई हो क्या, इसाबेल?
आपकी बारी, मैडम। प्लीज़।
उसे यहाँ होना चाहिए।
-टेक्सीरा! -मिस्टर हावेलांज, डेरसू घायल हो गया है।
तो? मैं उसकी मालिश करूँ क्या? इस जीत का दारोमदार तुम पर है, समझे?
मुझे पता है। शांत हो जाइए। आपके मनोरंजन के लिए अखबार लाया हूँ।
हुआन पेरोन का निधन
अरे...
शुक्रिया।
डेर वॉल्ड होटल
-सेड्रिक! -भाई!
मुझे यकीन नहीं हो रहा! आओ गले लग जाओ!
तुमने कर दिखाया!
यह कौन है?
जर्मनी, स्वागत है। चुनाव के दिन, अपने चुने हुए टिकट को
-लिफ़ाफ़े में डालकर लाएँ। -ठीक है, बहुत-बहुत धन्यवाद।
लगता है अफ्रीकी वोट देने का अधिकार वापस पाने के लिए पैसे नहीं जुटा पाए।
-हाँ। -अफ़सोस की बात है।
यह क्या है?
मिस्टर पोरुआ, मुझे बताया गया है कि आपके देश के प्रतिनिधि बदल गए हैं।
अर्जेंटीना के नए प्रतिनिधि हैं, एडमिरल ऑगस्टो राउल हुआरेज़,
पहले ही साइन इन कर चुके हैं।
ऑल्डो, मुझे अफ़सोस है...
अरे, पोरुआ, मैंने तुम्हें चेताया था, फिर भी दुखी हो रहे हो?
उन्होंने धोखा दे दिया, है न?
राजनेताओं से शादी नहीं करनी चाहिए।
बता दूँ कि अगर उस कमीने हुआरेज़ से सावधान नहीं रहे,
तो खुद को नर्क में पाओगे।
हैलो, शीला। क्या हाल है?
सुनो, क्या उन लोगों ने कोई नया प्रस्ताव देने के लिए फ़ोन किया?
मुझे भी नहीं।
शायद रोमिंग होने के कारण, और जर्मनी में मुझे कवरेज नहीं मिलता...
तुम दोनों को अकेला छोड़ देता हूँ, ताकि एक-दूसरे को जान सको।
शुक्रिया।
ऑगस्टो राउल हुआरेज़ समिति प्रमुख - 1978 विश्व कप
मेरे देश की राजनैतिक स्थिति ज़रा डाँवाडोल है। पर मुझे यकीन है
कि हमें एक आलीशान विश्व कप चाहिए। बहुत बड़ा, यादगार।
-और मैं देखूँगा कि ऐसा ही हो। -मैं सहमत हूँ। इस फ़ीफ़ा की सोच छोटी है।
-हमें और आगे जाना होगा। -अगर हम दोनों दोस्त बन गए,
तो यह फ़ीफ़ा ज़्यादा समय तक नहीं रहेगा। सुनो, मैं तुम्हें वोट दूँगा।
और तुम पर मेरा एहसान रहेगा। समझ गए?
समझ गया।
ज़ोआओ : 31 - अनिर्णीत : 2 - राउस : 34
चुनाव में 3 दिन बाकी
आखिरकार तुम फ़ीफ़ा के हंगामे की बजाय टीम का खयाल रख रहे हो।
उम्मीद है पैसे का जादू काम करेगा। मुझे कोई सरप्राइज़ नहीं चाहिए।
इसे बता दो।
विक्टोरिया का फ़ोन आया था।
अगर आज हम हारे, तो जानते हो कि तुम्हारा और तुम्हारे परिवार का क्या होगा।
पैसा सही जगह लगाया है न?
इसाबेल, सुनो। विक्टोरिया को लेकर कास्टर के पास जाओ।
मुझे डर लग रहा है। तुमने हमें कहाँ फँसा दिया है?
कुछ नहीं, मेरी जान।
बस जैसा मैं कहता हूँ वैसा ही करो। कास्टर के घर जाओ।
मुझ पर चिल्लाओ मत।
चिंता मत करो, हम अकेले नहीं हैं। सिवोका यहाँ हमारे साथ है।
बस वादा करो कि तुम कहीं नहीं जाओगी। क्या तुम ऐसा कर सकती हो?
वादा करती हूँ। अब एक और बात है...
तुमने बारबोज़ा कंपनी के बारे में सुना है?
वह मेरे पापा की संपत्ति में से एक है।
इसके बारे में बाद में बात करेंगे, ठीक है?
इसाबेल, घर से बाहर मत जाना, ठीक है?
तुम दोनों से प्यार है।
डासलर बहुत नाराज़ हैं। चाहते हैं हम जर्सी वाले मामले में क्रायुफ़ को सज़ा दें।
यूनीफ़ॉर्म का उल्लंघन कह सकते हैं। स्विट्ज़रलैंड में...
वे ब्रांड की समस्याएँ हैं। फ़ीफ़ा में हमारी अपनी समस्याएँ हैं।
क्रायुफ़ नीदरलैंड टीम में होना ही चाहिए ताकि आज ब्राज़ील हर जाए।
हमारे पास पहले ही काफ़ी समस्याएँ हैं। समझ गए?
हम ऐसे पेश नहीं आ सकते। हमें समर्थकों की ज़रूरत है!
मैं वोटों का हिसाब रख रहा हूँ, और हावेलांज काफ़ी करीब है।
-आप सब दाँव पर लगा रहे हैं। -देखो...
एक कारण है कि तुम सचिव हो और मैं अध्यक्ष।
मैं राजनीति से निपट लूँगा। तुम... मैं जैसा कहता हूँ, वैसा करो।
तुमने सही कहा था, राल्फ़।
उम्मीदें नहीं बढ़ा रहा पर तुमसे एक मदद चाहिए।
जो आप कहें।
-विश्व कप में बहुत काम होता है। -हाँ।
तुम चाहो तो हम गपशप कर सकते हैं
और एक गेंद के पीछे भागते मर्दों की बेवकूफ़ी पर बात कर सकते हैं। पर...
पर क्रायुफ़ वाला मसला सुलझाना है।
ऐसा क्या कर सकती हो कि राउस, या केसर, या फ़ीफ़ा, या कोई और उस डच को सज़ा दे?
मेरे बॉस को औरतों का फ़ैसले लेना पसंद नहीं है।
और यह बदलना चाहिए। मतलब... वे हमें कभी कोई शक्ति नहीं देते,
लेकिन हमारे बारे में मुझे एक बात पता है, कि हम बहुत सारी जानकारी संभाल सकते हैं।
और यही हमारा हथियार है।
फ़ीफ़ा के चुनाव होने वाले हैं। हावेलांज वोट पाने के लिए कुछ भी करेगा।
इसमें मेरा क्या फ़ायदा है?
हेटी के मिस्टर आशांति मिस्टर राउस से बहुत नाखुश हैं।
वह कुछ स्टेडियमों की मरम्मत के लिए प्रायोजक ढूँढ़ रहे हैं।
शायद तुम लोग एक-दूसरे के काम आ सकते हो।
हमें ध्यान देना होगा...
मिस्टर हावेलांज! आपसे बात करनी है।
-तुमसे बाद में बात करूँगा। -ठीक।
मैं आपके पिता का बहुत सम्मान करता हूँ। उन्हें और आपके भाई को मेरा सलाम कहिएगा।
मुझे नहीं लगता उन्हें आपका नाम तक याद है।
अगर आप एक डासलर से कारोबार की बात करना चाहते हैं, तो यही सही समय है।
क्रायुफ़ को मैदान से बाहर करना है।
चाहते हैं न कि ब्राज़ील कप जीत जाए?
मेरे पास इससे बेहतर तरीका है।
बदले में, मैं चाहता हूँ कि फ़ीफ़ा के चुनाव में आप मुझे वोट दें।
मिस्टर हावेलांज, ऐसा वोट जो आपको अध्यक्ष बना सकता है।
एक जर्सी फाड़ने के लिए? इतना काफ़ी नहीं है।
वह वोट दिलाने के बदले शर्ट का प्रायोजन मुफ़्त होगा।
एडिडास ब्राज़ील की टीम को बिना खर्च के प्रायोजित करेगा।
सौदा पक्का?
सौदा पक्का।
ज़ोआओ : 32 - अनिर्णीत : 1 - राउस : 34
शुक्रगुज़ार हूँ, मिस्टर ज़ोआओ। आपका प्रस्ताव अच्छा लग रहा है,
पर राउस के प्रति वफ़ादार हूँ।
पेले! गोल!
पता है, मैं सोच रहा था...
आज एक वोट की क्या कीमत है?
-मिस्टर ज़ोआओ, प्लीज़... -प्लीज़, मुझे गलत मत समझिए। मतलब,
आप अपने बच्चे का सपना पूरा कर पाने को कितनी अहमियत देते हैं?
बॉल पेले के पास है। वह लात मारी। गोल!
ज़बरदस्त!
ब्राज़ील, ऑस्ट्रेलिया, सब साथ खेल रहे हैं। है न कमाल की बात?
रुको, बेटा!
ज़ोआओ : 33 - अनिर्णीत : 0 - राउस : 34
चुनाव में 14 घंटे बाकी
ऑस्ट्रेलिया के साथ, हमारे पास 33 और राउस के पास 34 हैं।
आप जितना नशा चाहें।
जॉन-मरी, अगर चुनाव बराबरी पर हुआ तो क्या होगा?
तो एक और बार चुनाव करना होगा।
सौदेबाजी के जितने ज़्यादा मौके होंगे, जीतने के उतने ज़्यादा आसार होंगे।
तो, अगर राउस का एक वोटर न आया, तो सब कुछ बदल जाता है?
बिल्कुल।
-क्या तुम्हें यकीन है, लरिस्सा? -बिल्कुल।
तुम्हारे पापा जॉन-मरी के लिए बीनामी थे। उनकी मौत के बाद, वह तुम हो।
तुम बारबोज़ा एलसीसी की मालकिन हो। दूसरे शब्दों में, वेसब्रा की मालकिन हो।
एक बात कहूँ?
बस एक और वार हुआ, तो मैं होश खो बैठूँगा।
वह वार तुम करो तो बेहतर होगा।
चलो। मारो मुझे।
फ़ीफ़ा के चुनाव का दिन
-एक कम है। -क्या मतलब? कौन नहीं है?
-स्पेन। -स्पेन? क्या?
-इंतज़ार करना होगा, है न? सीधी बात है। -कौन?
अरे, वोट देने जाना था!
नहीं, यहीं रहो...
मैंने कहा था न, बस डटे रहने की ज़रूरत है। शीला? हाँ?
क्या मतलब, "नहीं"? कोई प्रस्ताव नहीं देंगे?
-समय हो गया। दरवाज़े बंद करने होंगे। -अरे, रुको। आदेश फ़ीफ़ा देता है।
अगर फ़ीफ़ा कहता है एक घंटा इंतज़ार करेंगे, तो एक घंटा इंतज़ार करेंगे!
यह गलत है, और तुम यह जानते हो।
"गलत"? मेरा पीछा छोड़ो और उस दड़बे में लौट जाओ जिसे तुम घर बुलाते हो।
-क्या कहा तुमने? -अरे!
संतरी!
आगे क्या होगा? यह लड़ाई प्यार से निपटाई जाएगी।
ढेर सारे प्यार से।
हावेलांज
संवाद अनुवादक शीला सिजिन मैथ्यूज़
रचनात्मक पर्यवेक्षक अशोक बक्षी